খাঁটি ইংলিশ ওক কাঠের গোল বাড়ি। দেওয়ালে সাদা লাইমওয়াশ। গায়ে ওক কাঠের বীমের ক্রিসক্রস কারুকৃতি আর খড়ের চালের গ্লোব প্রথম দর্শনেই মন কেড়ে নিল। টিকিট কেটে ভেতরে ঢুকতেই চমক। ষোড়শ শতাব্দীর বদলে একবিংশ শতাব্দীর রমরমে আধুনিকতা। ক্যাফে, লবি, রেস্তোরাঁ, গিফ্ট শপ সবই আছে। নিদৃষ্ট জায়গায় অপেক্ষা করছিলাম গাইডের। ইতিমধ্যে দলে বেশ কিছু পর্য্যটক এসেছেন। গাইড মহোদয়া এলেন সঠিক সময়ে। সংক্ষিপ্ত পরিচয় বিনিময়ের পর শুরু হল আমাদের দ‍্য গ্লোব পরিভ্রমণ।